BJC โบรกชี้กำไร Q4 นิวไฮแตะ 1.5 พันลบ. อานิสงส์ BIGC-SSSG ขยายตัวดี
BJC โบรกชี้กำไรไตรมาส 4/65 ทำนิวไฮแตะ 1.5 พันล้านบาท อานิสงส์ BIGC-SSSG ขยายตัวตามไฮซีซั่น แนะซื้อเป้าหมาย 40 บาท
BJC โบรกชี้กำไรไตรมาส 4/65 ทำนิวไฮแตะ 1.5 พันล้านบาท อานิสงส์ BIGC-SSSG ขยายตัวตามไฮซีซั่น แนะซื้อเป้าหมาย 40 บาท
13 ธ.ค. 2565

บล.โนมูระ พัฒนสิน ระบุในบทวิเคราะห์วันนี้ (8 ธ.ค.65) ว่า บริษัท เบอร์ลี่ ยุคเกอร์ จำกัด (มหาชน) หรือ BJC แนะนำราคาเป้าหมาย 40 บาท โดยโมเมนตัมกำไรไตรมาส 4/2565 คาดทำจุดสูงสุดของปีที่ 1.5 พันล้านบาท โตเทียบช่วงเดียวกันของปีก่อน และเทียบไตรมาสก่อนหน้า จากทั้ง BIGC SSSG ขยายตัว ตาม high season ท่องเที่ยวและใช้จ่าย และต้นทุนโดยรวมทยอยปรับลง (น้ำมันปาล์ม, น้ำมัน, อะลูมิเนียม ฯลฯ) และมองกำไรปี 2566 อยู่ที่ 6.2 พันล้านบาท โต 28% เทียบช่วงเดียวกันของปีก่อน ยังต่ำกว่า precovid เล็กน้อย
ด้านราคาซื้อขาย PER23F เพียง 22 เท่า ต่ำกว่าค่าเฉลี่ยกลุ่มฯที่ 25-30 เท่า มองเป็นโซนสะสม และปัจจัยบวกมองหุ้นค้าปลีกเด่นไตรมาส 4/2565 เป็น High season ที่พิเศษกว่าทุกปี เพราะแรงอั้นเปิดเมือง และวันหยุดยาวเยอะสร้างยอดสูง (ต.ค. ยอดดี  และ พ.ย. มีประชุม APEX และมีบอลโลกถึง ธ.ค. ต่อด้วย ช็อปดีมีคืนในไตรมาส 1/2566 อีกทั้งราคาพลังงานทยอยปรับลง บวกต่ออัตรากำไรทยอยฟื้นตัว